Here is a page extracted from Wikipedia that may contain CSS, HTML, and a lot of unformatted text.

Title: यूरेथ्रा
Content: यूरेथ्रा () भा पेसाबमारग मनुष्य आ अन्य प्राइमेट जानवर सभ के शरीररचना में एगो नली नियर अंग होला जे पेसाब एकट्ठा होखे वाला ब्लाडर से पेसाबछेद तक ले जुड़ल होला। मनुष्य में, पुरुष लोग में ई लिंग के भीतर से हो के गुजरे ला जबकि औरत सभ में योनी के ऊपर अलग नली आ छेद के रूप में मौजूद होला।

यूरेथ्रा में इन्फेक्शन से होखे वाली सबसे प्रमुख बेमारी डायसूरिया (Dysuria) कहाला जेह में पेसाब करत समय रोगी के दर्द महसूस होला। एकरे अलावा, किडनी में पथरी (या पथरी के टुकड़ा) पेसाब के रस्ता से बाहर निकलत समय यूरेथ्रा में भारी दर्द के कारण बन सके लें। एह अंग में होखे वाला कैंसर के यूरेथ्रा कैंसर कहल जाला।